Ιστορία του φαγητού

[μικρογραφία|350x350εσ|''Αλληγορία της Γεύσης'' (1618), των [Γιαν Μπρίγκελ ο πρεσβύτερος|Γιαν Μπρίγκελ του Πρεσβύτερου και Πέτερ Πάουλ Ρούμπενς, Μουσείο του Πράδο, Μαδρίτη, Ισπανία.]]
[μικρογραφία|350x350εσ|Νεκρή φύση με φρούτα και λουλούδια σε τραπέζι (1650), του [Γιαν φαν Κέσσελ ο πρεσβύτερος|Γιαν φαν Κέσελ του Πρεσβύτερου, ιδιωτική συλλογή.]]
[μικρογραφία|350x350εσ|''Συμπόσιο'' (περ. 420 π.Χ.), του [Νικίας (ζωγράφος)|Νικία, Εθνικό Αρχαιολογικό Μουσείο Μαδρίτης, Ισπανία.]]
Η **ιστορία του φαγητού** είναι ένας διεπιστημονικός τομέας που διερευνά τις πολιτισμικές, οικονομικές, περιβαλλοντικές και κοινωνιολογικές επιπτώσεις των τροφίμων και της ανθρώπινης διατροφής σε όλη την ιστορία. Εξετάζει την προέλευση και την εξέλιξη διαφόρων πιάτων, συστατικών και πρακτικών που σχετίζονται με τα τρόφιμα, ξεπερνώντας την απλή ιστορία των συνταγών. Ξεκινά με την ανακάλυψη της φωτιάς και την καλλιέργεια των πρώτων γεωργικών προϊόντων, και συνεχίζεται με την ανάπτυξη των διαφόρων πολιτισμών και των διατροφικών τους συνηθειών.

Κατά την προϊστορική εποχή εστιάζει στους κυνηγούς- τροφοσυλλέκτες, στην ανακάλυψη της φωτιάς, και στις πρώτες μορφές καλλιέργειας. Κατά τη διάρκεια των αρχαίων πολιτισμών περιγράφει την εξέλιξη της γεωργίας, τη δημιουργία των πρώτων πόλεων, και τη διαφοροποίηση των διατροφικών συνηθειών ανάλογα με τον πολιτισμό (π.χ., αρχαίοι Αιγύπτιοι, Έλληνες, Ρωμαίοι). Κατά τον Μεσαίωνα, αναφέρεται στο εμπόριο τροφίμων, στην ανάπτυξη των αγορών, όπως επίσης στη διαφοροποίηση των διατροφικών συνηθειών ανάλογα με την περιοχή και την κοινωνική τάξη. Κατά τους νεότερους χρόνους, αναφέρεται στην ανακάλυψη της Αμερικής και στην εισαγωγή νέων τροφίμων, στη βιομηχανική επανάσταση και στη μαζική παραγωγή τροφίμων, αλλά και στην παγκοσμιοποίηση και στην επιρροή των διατροφικών συνηθειών. Η σύγχρονη εποχή θεωρείται ως η εποχή των τεχνολογικών εξελίξεων στην παραγωγή και στην επεξεργασία τροφίμων, περιγράφονται οι διατροφικές διαταραχές, αλλά και οι τάσεις για υγιεινή διατροφή και βιωσιμότητα.

Η ιστορία του φαγητού περιγράφει πως κάθε πολιτισμός ανέπτυξε τις δικές του διατροφικές συνήθειες, με βάση τα διαθέσιμα τοπικά προϊόντα και τις επιρροές από άλλους πολιτισμούς. Αναφέρεται στις αλλαγές που έχουν παρατηρηθεί στην παρασκευή του φαγητού, από τις απλές μεθόδους μαγειρέματος σε ανοιχτή φωτιά, μέχρι την ανάπτυξη των νέων τεχνικών, όπως το ψήσιμο, το βράσιμο, το τηγάνισμα και η ζύμωση. Η βιομηχανοποίηση της παραγωγής των τροφίμων έφερε στο προσκήνιο τα επεξεργασμένα τρόφιμα, με θετικές και αρνητικές συνέπειες στην υγεία και το περιβάλλον. Μετά από περιόδους εξάρτισης από τα επεξεργασμένα τρόφιμα, παρατηρείται αυξανόμενο ενδιαφέρον για τις παραδοσιακές διατροφικές συνήθειες και τα βιολογικά προϊόντα.

Η ελληνική κουζίνα είναι ένα εξαιρετικό παράδειγμα της εξέλιξης του φαγητού, καθώς έχει τις ρίζες της στην αρχαιότητα και έχει δεχθεί επιρροές από διάφορους πολιτισμούς. Χαρακτηρίζεται από τη χρήση ελαιολάδου, φρέσκων λαχανικών, οσπρίων, ψαριών και θαλασσινών. Η ελληνική κουζίνα έχει επηρεάσει και έχει επηρεαστεί από την μεσογειακή διατροφή, καθώς και από την κουζίνα των Βαλκανίων, της Τουρκίας και της Μέσης Ανατολής.

Η ιστορία του φαγητού είναι σε διαρκή εξέλιξη, που συνεχίζει να διαμορφώνει τις διατροφικές μας συνήθειες και να αντικατοπτρίζει την κοινωνική, πολιτιστική και οικονομική ιστορίας της ανθρωπότητας.

## Παραπομπές


## Περαιτέρω ανάγνωση

* Συλλογικό έργο. *Ιστορία της γεύσης.* Polaris. ISBN 9789606829093.
* Γιώτης, Αλέξανδρος. *Ιστορία μαγειρικής και διατροφής*. Le Monde. ISBN 9608727472.
* Albala, Ken (25 Μαΐου 2011). *Food Cultures of the World Encyclopedia: &#x5B;4 volumes&#x5D;*. Bloomsbury Publishing USA. ISBN&nbsp;978-0-313-37627-6.
* Davidson, Alan (2006). *The Oxford Companion to Food*. Oxford University Press. ISBN&nbsp;978-0-19-280681-9.
* Doriti, Carolina (6 Απριλίου 2023). *Salt of the Earth: Secrets and Stories From a Greek Kitchen*. Hardie Grant Publishing. ISBN&nbsp;978-1-78713-855-1.
* DK (1 Μαΐου 2018). *The Story of Food: An Illustrated History of Everything We Eat*. Penguin. ISBN&nbsp;978-1-4654-9478-8.
* Katz, Solomon H.· Weaver, William Woys (2003). *Encyclopedia of Food and Culture: Acceptance to Food politics*. Scribner. ISBN&nbsp;978-0-684-80565-8.
* Kiple, Kenneth F.· Ornelas, Kriemhild Coneè (2000). *The Cambridge World History of Food*. Cambridge University Press. ISBN&nbsp;978-0-521-40214-9.
* Smith, Andrew F. (2004). *The Oxford Encyclopedia of Food and Drink in America*. Oxford University Press. ISBN&nbsp;978-0-19-517551-6.
* Snodgrass, Mary Ellen (15 Σεπτεμβρίου 2012). *World Food: An Encyclopedia of History, Culture and Social Influence from Hunter Gatherers to the Age of Globalization*. Routledge. ISBN&nbsp;978-1-317-45160-0.
* Toussaint-Samat, Maguelonne (25 Μαρτίου 2009). *A History of Food*. Wiley. ISBN&nbsp;978-1-4443-0514-2.

Κατηγορία:Παγκόσμια κουζίνα